b"\n_START_ARTICLE_\nFang (geologia)\n_START_PARAGRAPH_\nEl fang, \xc3\xa9s una barreja l\xc3\xadquida o semil\xc3\xadquida d'aigua i terra o sediments. Geol\xc3\xb2gicament parlant, el fang \xc3\xa9s una barreja d'aigua, part\xc3\xadcules de pols i argila. Els dip\xc3\xb2sits de fang antics s'endureixen amb el pas del temps geol\xc3\xb2gic fins a convertir-se en fangolita o lutita. _NEWLINE_Ans al contrari, llot fa refer\xc3\xa8ncia al fang tou amb una concentraci\xc3\xb3 important de material org\xc3\xa0nic que es forma en llocs on hi ha molta aigua estancada com als safareigs, els estanys o a rius a cabal molt baix._NEWLINE_Un bany de fang, normalment amb ingredients especials, es fa servir per motius de bellesa, salud o plaer. el fang tamb\xc3\xa9 t\xc3\xa9 molts usos en l'art i en la decoraci\xc3\xb3, sobretot pel que fa a escultures i peces de terrissa.\n_START_SECTION_\nEl fang a la construcci\xc3\xb3\n_START_PARAGRAPH_\nEl fang \xc3\xa9s un dels primers materials emprats per la humanitat per construir refugis. El fang apilat a m\xc3\xa0 (cob), en forma de maons (tova) o compactat (tapial), \xc3\xa9s una manera barata i molt poc tecnificada de fer parets i murs, fet pel qual ha estat \xc3\xa0mpliament utilitzat per les civilitzacions antigues, aix\xc3\xad com per les cultures ubicades en entorns des\xc3\xa8rtics, on la fusta i la pedra s\xc3\xb3n escassos.\n_START_SECTION_\nInd\xc3\xbastries del fang\n_START_PARAGRAPH_\nHi ha diverses ind\xc3\xbastries tradicionals que han utilitzat el fang, com la rajoleria, la terrissa o la cer\xc3\xa0mica. Al Pa\xc3\xads Valenci\xc3\xa0, les ind\xc3\xbastries del fang van tindre un gran desenvolupament durant el per\xc3\xadode musulm\xc3\xa0. Els rajolars es van estendre al llarg de tot el Pa\xc3\xads Valenci\xc3\xa0, i fins a les darreries del segle XVIII eren ben nombrosos. Cavanilles destacaria quatre localitats, Ll\xc3\xadria, La Vall d'Uix\xc3\xb3, Biar i Elda, on es veien rajoles o teules. Moltes altres localitats farien terrissa, destacant Paterna i Manises com a centres cer\xc3\xa0mics de major import\xc3\xa0ncia, tant abans com despr\xc3\xa9s de la Conquesta de Val\xc3\xa8ncia."